Forhandlingerne om den kommende skolestruktur i Hjørring er brudt sammen mellem et flertal af politikerne og Venstres medlemmer i børne- og undervisningsudvalget.

Formanden for det politiske udvalg, Viggo Bilde (Lokallisten), siger i dag forud for at økonomiudvalget nu mødes om, hvordan skolestrukturen fremover skal se ud, at der nu er en risiko for at budget 2011 må åbnes igen. - Hvis det viser sig, at den helhedsplan, forvaltningen har udarbejdet, ikke lever op til det, et politisk flertal vil, bliver vi nødt til at åbne budgettet igen, for så hænger økonomien ikke sammen, siger Viggo Bilde. Helhedsplanen peger på, at om på 11 skoler i Hjørring Kommune skal lukke for dermed at opnå en ønsket besparelser på omkring 25 millioner kroner over de nærmeste år. Venstres medlemmer i børne- og undervisningsudvalget vil ikke være med til at lukke skoler i så stort et omfang, som planen indeholder.